b'\n_START_ARTICLE_\nVapaan katselukulman televisio\n_START_SECTION_\nFTV-signaalin hankinta\n_START_PARAGRAPH_\nKolmiulotteinen kuva saadaan asettamalla useita kameroita kuvattavan kohteen ymp\xc3\xa4rille, samalle korkeudelle. Kameroille on kaksi p\xc3\xa4\xc3\xa4asiallista asennustapaa: lineaarinen ja puolikaari._NEWLINE_Ray-space on n\xc3\xa4in hankittujen kuvien yhdistelm\xc3\xa4.\n_START_SECTION_\nFTV:n tuomat lis\xc3\xa4arvot\n_START_PARAGRAPH_\nFTV ei ainoastaan luo, tallenna ja esit\xc3\xa4 kolmiulotteista kuvaa, vaan kaikki kuvainformaatio pystyt\xc3\xa4\xc3\xa4n my\xc3\xb6s siirt\xc3\xa4m\xc3\xa4\xc3\xa4n eteenp\xc3\xa4in. FTV-signaali on uusi kynnys videosignaloinnissa, koska sill\xc3\xa4 on useampi ulottuvuus kuin normaalissa videosignaalissa.\n_START_SECTION_\nFTV-signaalin k\xc3\xa4sittely\n_START_PARAGRAPH_\nTuotettavan n\xc3\xa4kym\xc3\xa4n laatu riippuu p\xc3\xa4\xc3\xa4asiassa siit\xc3\xa4, kuinka monta kameraa n\xc3\xa4kym\xc3\xa4n kuvaamiseen k\xc3\xa4ytet\xc3\xa4\xc3\xa4n. Jos katselija on kulmassa, josta ei kameralla ole otettu kuvaa, FTV muodostaa kuvan viereisten kameroiden kuvien perusteella.\n_START_SECTION_\nUsean kameran asettelu\n_START_PARAGRAPH_\nRiitt\xc3\xa4v\xc3\xa4n tehokkaan koodauksen sek\xc3\xa4 uuden kuvan muodostamiseen tarvitaan useiden kuvien esik\xc3\xa4sittely\xc3\xa4. Usean kameran asettelu siten, ett\xc3\xa4 kaikki kamerat ovat samalla et\xc3\xa4isyydell\xc3\xa4 ja korkeudella, on k\xc3\xa4yt\xc3\xa4nn\xc3\xb6ss\xc3\xa4 vaikeaa.\n_START_SECTION_\nFTV-signaalin esitt\xc3\xa4minen\n_START_PARAGRAPH_\nFTV tarjoaa tarkan ja korkealaatuisen kuvan vaikeista ja monimutkaisistakin kohteista. Kuvan esitt\xc3\xa4miseen kumminkin vaaditaan uudenlainen j\xc3\xa4rjestelm\xc3\xa4. Nyky\xc3\xa4\xc3\xa4n t\xc3\xa4m\xc3\xa4 on kehitetty k\xc3\xa4ytt\xc3\xa4m\xc3\xa4ll\xc3\xa4 2D ja automultiscopic n\xc3\xa4ytt\xc3\xb6j\xc3\xa4 p\xc3\xa4\xc3\xa4n liikkeen tunnistus j\xc3\xa4rjestelmill\xc3\xa4.\n_START_SECTION_\n100:n kameran j\xc3\xa4rjestelm\xc3\xa4\n_START_PARAGRAPH_\nJ\xc3\xa4rjestelm\xc3\xa4 on kehitetty suurien alueiden kuvaamiseen. Se perustuu palvelimeen ja sataan asiakasyksikk\xc3\xb6\xc3\xb6n (client, nodes) joissa jokaisessa on oma kameransa. Palvelin luo ja l\xc3\xa4hett\xc3\xa4\xc3\xa4 kaikille asiakkaille synkronointisignaalin. J\xc3\xa4rjestelm\xc3\xa4 pystyy kuvaamaan huippuresoluutioista kuvaa 30 fps vauhdilla sek\xc3\xa4 nauhoittamaan analogista signaalia jopa 96 kilohertsiin asti.'